Яшь бизенең полиморфлы аденомасы

Яшь бизенең полиморфик аденомасы — яшь бизенең ямансыз катнаш күзәнәкле иң еш очраган эпителиаль шеше, ул юллар һәм бүлендек өлешләреннән, шул исәптән мускул-эпителий күзәнәкләреннән барлыкка килә

1.    Гистология бизле тукымасын ясаучы күзәнәкләрнең эчке катламын ачыклый, ул мөгезләнү  сәләте белән күп катлы эпителийга әверелә ала (рәс. 6.41а); башка күзәнәкләр  метаплазиягә дучар була һәм катнаш тукымалар ясый (рәс. 6.41б).

2.     Ул гомернең 2-5 дистәсендә авыртусыз, әкренләп үсүче  экзофтальм яки орбитаның өске тышкы өлкәсендә гадәттә бер елдан артык  сакланган шешенү белән билгеләнә. Авыруның иске фотоларында бу билгеләрне мөрәҗәгатькә кадәр күрергә була.

3.     Орбиталь өлешнең шеш билгеләре

•       Шеш яшь бизенең  чокырында шома, тыгыз, авыртусыз һәм күз алмасын аска борын ягына күчергән  ясалудан гыйбарәт. (рәс. 6.41в).

•       Артка үсеш  экзофтальм, офтальмоплегия һәм хориоидея җыерчыкларына китерә ала.

•       КТ төгәл чикләр  белән киңәйгән түгәрәк яки оваль ясалу ачыклый, ләкин яшь бизе чокырында сөяк  деструкциясе булмый (рәс. 6.41г). Ясалу күз алмасын кысып, кальцийлана  ала.

4.     Кабак өлешенең шеш билгеләре

•       Бу вариант  сирәгрәк очрый. Шеш алга үсеп, өске кабакның шешүенә һәм күз алмасының  дистопиясенә китерә (рәс. 6.42а).

•       Ясалуны  тикшергәндә күрергә җиңел була. (рәс. 6.42б).

5.    Дәвалау хирургик кисеп алудан тора. Шешнең якындагы орбиталь тукымаларга таралуын  булдырмау өчен биопсияне үткәрмәскә кирәк, диагнозның билгесезлеге өчен бу  һәрвакыт мөмкин түгел. Кабак өлеше шешләрен гадәттә алгы (трансфасциаль)  орбитотомия ярдәмендә сәламәт тукымалар чигендә кискәлиләр. Орбиталь өлеше  шешләрендә тышкы орбитотомия башкаралар (рәс. 6.43).

6.    Капсуланы ертмыйча тулысынча кисеп алганда фараз бик уңайлы. Тулы булмаган кисеп алу яки беренчел биопсия шеш  күзәнәкләренең якындагы тукымаларга таралуын һәм яманлашу белән кабатлануга  китерә ала.
 Чыганаклар 


Төркем:Медицина
Төркем:Әлифба буенча авырулар
Төркем:Офтальмология
Төркем:Күз авырулары